 Si kastaba ha ahaatee ururka dhallinyarada SAYS halkaas kagama hadhin dhallinyaradii ay heshiiska ka dhex abuureen maadaama ay markiiba gudo galeen in ay kooxaha kubada cagta u qabtaan wareeg weyn oo ay ku tartamaan, waxaana uu ahaa wareeg qurux badan oo lagu qabtey garoonka immika loo yaqaano Xasan Sheekh Muumin, waxa kale oo wareegaasi uu ahaa wareegii u horreeyey ee muddo saddex sanno ah lagu qabto garoonka weyn ee Borama kaas oo ku dhammaadey si nabadgalyo ah. 